EkBass/fiwiki-20250220-pages-articles huggingface dataset:
Mikawan provinssi

Mikawan-provinssi oli Japanin entinen provinssi, joka vastaa nykyisen Aichin prefektuurin itäistä puoliskoa. Sen rajanaapureita olivat Owarin, Minon, Sihanon ja Tōtōmin provinssit. Provinssi oli alun perin Tokugawa Ieyasun hallinnassa ennen kuin hän siirtyi Kantōhon. Okazaki toimi alueen tärkeimpänä linnoituskaupunkina, vaikkakin myös Yoshidan linna oli välillä merkittävässä asemassa. Sittemmin aluetta hallitsi useat eri daimiot. Luokka:Japanin provinssit
Mikawa

Mikawa saattaa viitata johonkin seuraavista: *Paikat Japanissa ** Mikawan provinssi, entinen provinssi ** Mikawa (Yamagata), kaupunki Yamagatan prefektuurissa ** Mikawa (Ishikawa), entinen kaupunki Ishikawan prefektuurissa ** Mikawa (Kumamoto), etinen kaupunki Kumamoton prefektuurissa ** Mikawa (Yamaguchi), entinen kaupunki Yamaguchin prefektuuri ** Mikawa (Ehime), entinen kylä Ehimen prefektuurissa ** Mikawa (Niigata), entinen kylä Niigatan prefektuurissa *Nimet ** Gunichi Mikawa, japanilainen amiraali ensimmäisessä maailmansodassa ** Kenichi Mikawa, japanilainen koomikko ja laulaja *Muut **Mikawa, japanilainen koirarotu
Sur-rur

Sur-rur on Lapualla syksyllä 1996 perustettu punkyhtye. Sur-rurin musiikkityylissä punkrockiin sekoittuu vaikutteita mm. popista, rockista, vaihtoehtorockista, hardcore punkista, heavy rockista ja progesta. Yhtye oli ehdolla Kybä-Femman saajaksi Femmagaalassa 2014.Nykyisessä kokonpanossaan yhtye on toiminut vuodesta 2000 lähtien. == Historia == Sur-rurin ensimmäinen äänite, omakustanteena yhtyeen Repe Records -levymerkillä julkaistu kasetti, Pakko jauhaa kun elää tehtiin kesällä 1997 yhtyeen silloisella treenikämpällä työmaaparakissa, Lapualla. Kokoonpano oli tuolloin Ville Vuorenmaa - laulu/kitara, Kimmo Pohjapelto - rummut ja Pekka Tiitu - basso/laulu. Saman vuoden tammikuussa yhtye oli soittanut ensimmäisen keikkansa Lapuan lukion bändi-illassa. Toinen kasetti, Napakettu, äänitettiin talvella 1998. Samana vuonna julkaistiin Underground Kollektion Vol 0 -7" -kokoelma, jolle Sur-rur sai yhden biisin mukaan sekä Mother Goose/Sur-rur -split 7". Vuonna 1999 yhtye julkaisi ensimmäisen ep-levynsä Saatte kolme markkaa jos lähdette pois, jonka jälkeen basistiksi bändiin tuli Ville "Lare" Laurila. Sur-rur julkaisi vielä kaksi ep-levyä, Lumbago-ep ja Sur-rur ja ajatussilppurin arvoitus, ennen ensimmäistä pitkäsoittoaan, joka äänitettiin 2004 Rovaniemellä, jossa bändi tässä vaiheessa myös treenasi. Ensimmäisen nimettömän pitkäsoiton ja sitä 2007 seuranneen Uurnapölyjen paluu -albumin äänitti Tuomas Fränti. == Jäsenet == Ville Vuorenmaa - laulu, kitara Ville "Lare" Laurila - basso, laulu Kimmo Pohjapelto - rummut == Osittainen Diskografia == === Studioalbumit === * Entisyydestämmekinköhän (2022) * Hattarahiukset (LP/cd 2019, Roku Records, Joteskii Groteskii) * Ihmisiä nurmikolla (LP/cd 2016, Roku Records, Joteskii Groteskii, If Society) * Ajan paksu lakana (LP/cd 2013, Roku Records, Karkia Mistika) * Liikkuu kivipinnoilla asumuksenaan laatikko (LP/cd 2011, Roku Records, If Society, Tuska & Ahdistus) * Sur-rur s/t (LP/cd/kas 2009, Roku Records, Morjekords, Tuska & Ahdistus, S.U.P.O. Records, Shitsuck Tapes And Stuff) * Uurnapölyjen Paluu (LP/cd 2007, Roku Records, Jukeboss, Tuska & Ahdistus, Popo's Bistro, Evil Corporation) * Sur-rur (cd 2004, Reperecords, omakustanne) * Matonkuteet (2023) === Muut julkaisut === * Aurinko ei mahdu (7" 2014) * Keikalla kaikki on toisin -live (kas 2012) * Merries/Sur-rur split (10 2010) * Joulubootleg (cdr) * Sur-rur ja ajatussilppurin arvoitus EP (cd 2002) * Lumbago EP (cd 2000) * Saatte kolme markkaa jos lähdette pois EP (cd 1999) * Napakettu Demokasetti (kas 1998) * Mother goose/Sur-rur split (7 1998) * Pakko jauhaa kun elää Demokasetti (kas 1997) === Mukana kokoelmilla === * Hahmotushäiriö Live -kasetti (Shitsuck Tapes, 2007) – Keikkanauhoitus 12.8.2006 Vastavirta-klubilla, Tampereella * Hahmotushäiriö – LP (Kissankusi Records, 2006) – kappaleet "Paukku-Poliisi" ja "Kännykkä" * Underground Kollektion vol. 0 – 7" EP (Black Oval Records, 1998) – kappale "Lare & Raili" == Lähteet == * https://www.facebook.com/surruryhtye/ == Aiheesta muualla == * http://www.sur-rur.net * https://www.facebook.com/surruryhtye/ * http://www.myspace.com/surrurband * http://www.last.fm/music/Sur-rur Luokka:Suomalaiset punkyhtyeet
Okazakin linna

Okazakin linna () on japanilainen linna, jonka Saigo Tsugiyori rakennutti Okazakiin vuonna 1455. Matsudaira Kiyoyasu valloitti linnan vuonna 1524, ja laaajensi sitä käyttäen jokea luonnollisena vallihautana. Vuonna 1543 linnassa syntyi Kiyoyasun lapsenlapsi Tokugawa Ieyasu. Linnasta kehittyi yksi Japanin neljästä merkittävimmästä linnasta. Linna tuhoutui vuonna 1873 Meiji- restauraation myötä, mutta se jälleenrakennettiin vuonna 1959. Nykyään linnaa ympäröivä alue toimii puistona, ja esittelee paikallista historiaa. Sen alueella sijaitsee muun muassa museoita, teehuoneita sekä Ieyasun patsas. == Lähteet == ==Aiheesta muualla== Luokka: Japanin linnat Luokka: Aichin prefektuuri
Lentopallon miesten SM-sarjakausi 1991–1992

Lentopallon miesten mestaruussarjassa kaudella 1991-1992 pelattiin kahdeksan joukkueen runkosarja, josta 6 parasta jatkoi loppusarjaan muiden joutuessa karsintaan. ==Miesten SM-sarja== ===Runkosarja=== sija Joukkue O V H Vo Erät Hä Erät Pisteet 1 KuPS-Volley 14 12 2 37 9 24 2 Tampereen Isku-Volley 14 10 4 34 19 20 3 Raision Loimu 14 6 8 27 28 12 4 Poliisien Palloseura 14 6 8 26 28 12 5 Vammalan Lentopallo 14 6 8 27 31 12 6 Etelä-Kuopion Ilves 14 6 8 23 29 12 7 Oulun Etta 14 5 9 21 32 10 8 Varkauden Tarmo 14 5 9 15 34 10 Varkauden Tarmo tuomittiin menettämään kuusi sarjapistettä joulukuussa 1991 tehdyllä liittohallituksen päätösellä. Lentopalloliitto katsoi Tarmon rikkoneen karanteenisäädöksiä hankkiessaan Esa Kokon Etelä-Kuopion Ilveksestä. Ilman pistemenetyksiä Tarmo olisi jälleen ollut mitalitaisteluissa mukana, nyt se joutui karsimaan sarjapaikastaan. ===Jatkosarja=== Jatkosarjaan annettiin lähtöpisteitä runkosarjan perusteella 6-4-3-2-1-0. sija Joukkue O V H Vo Erät Hä Erät Lähtöpisteet Pisteet 1 KuPS-Volley 10 10 0 30 5 6 26 2 Tampereen Isku- Volley 10 6 4 22 23 4 16 3 Vammalan Lentopallo 10 6 4 24 17 1 13 4 Raision Loimu 10 4 6 17 23 3 11 5 Poliisien Palloseura 10 3 7 17 25 2 8 6 Etelä- Kuopion Ilves 10 1 9 11 28 0 2 ===Pudotuspelit=== Välierät KuPS-Volley Raision Loimu 3–2 3-0 , 1-3 , 1-3 , 3-0 , 3-2 Tampereen Isku-Volley Vammalan Lentopallo 3–0 3-1 , 3-1 , 3-0 Voittajat loppuotteluun, hävinneet pronssiotteluun ==== Loppuottelut ==== KuPS-Volley – Tampereen Isku-Volley KuPS Isku-Volley 3–0 Isku-Volley KuPS 1–3 KuPS Isku-Volley 3–1 Isku-Volley KuPS 2–3 KuPS-Volley Suomen mestari voitoin 4-0. Mestarit: Sami Harjula, Seppo Hoivala, Matti Juntura, Vesa Mäntysalo, Margus Möttus, Timo Parkkali, Kari Rissanen, Jari Salokangas, Harri Vänni. Valmentaja: Timo Hoivala. ==== Pronssiottelu ==== Pronssi ratkaistiin 1 ottelussa Vammalan Lentopallo Raision Loimu 3–2 VaLePalle SM-pronssia ===Sarjakarsinta=== sija Joukkue O V H Vo Erät Hä Erät Lähtöpisteet Pisteet 1 Varkauden Tarmo 14 12 2 40 8 0 24 2 Jyväskylän Metso-Lentis 14 11 3 34 12 2 24 3 Kalevan Lentopallo, Tre 14 10 4 32 18 1 21 4 Lapin Lukko, Rovaniemi 14 9 5 29 25 1 19 5 Perttelin Peikot 14 5 9 18 32 0 10 6 Seinäjoen Kuutoset 14 4 10 15 34 0 8 7 Salon Viesti 14 3 11 18 37 2 8 8 Oulun Etta 14 2 12 16 36 2 6 Varkauden Tarmo säilyi SM-sarjassa, johon myös Metso-Lentis nousi. Etta putosi ykkössarjaan. Karanteenisotkujen ja urheilullisen alamäen myötä taloudellisesti vaikeaan tilanteeseen joutuneen Tarmon sarjapaikka annettiin Paterin käyttöön. Pateri oli Tarmon ja Pieksämäen NMKY:n pelaajista koottu yhteisseura, joka vuokrasi varkautelaispelaajat Tarmon lentopallon tuki ry:ltä. ==Lähteet== * Suomen Lentopalloliitto: Miesten SM-taulukot 1957-2009 * Siukonen-Ahola: Urheilu Tieto 1993, Sportti Kustannus Oy * Petri Nevalainen: Se on PLAY! sivut 95-97 (ISBN 952-91-3649-8) Luokka:Lentopallon SM-liiga-kaudet Luokka:Vuoden 1992 lentopallo Luokka:Vuoden 1991 lentopallo
(233961) 2010 AA3

(233961) 2010 AA3 (kirjoitetaan myös (233961) 2010 AA3) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Lowe vuonna 2010. Koska 2010 AA3:n absoluuttinen magnitudi (H) on 15,7, sen läpimitta on todennäköisesti välillä 2–5 kilometriä. ==Katso myös== *(67890) 2000 WK61 *(100001) 1982 UC3 *(123456) 2000 WO137 *(246687) 2009 AD *(279588) 2011 ER3 ==Lähteet== *JPL Small-Body Database Browser: 233961 (2010 AA3) *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Hassan Sesay (jalkapalloilija, 1987)

Hassan Mila Sesay (s. 22. lokakuuta 1987 Freetown, Sierra Leone) on sierraleonelainen jalkapalloilija. Hän on pitkään pelannut Suomen Veikkausliigassa, jossa hän on edustanut Kuopion Palloseuraa, Myllykosken Palloa, FC Lahtea ja Helsingin IFK:ta. Hän on pelipaikaltaan vasen laitapuolustaja tai laitalinkki. == Seurajoukkueura == Freetownissa syntyneen Sesayn kasvattajaseura Sierra Leonessa oli Freetownin suurseura East End Lions. Hän pelasi myöhemmin pääsarjaurallaan toisessa Freetownin suurseurassa Mighty Blackpoolissa. Sesay pelasi vuodesta 2003 vuoteen 2006 Ports Authorityssa. Tammikuussa 2006 hän siirtyi HJK:n farmijoukkue Klubi 04:seen, jossa hän pelasi 16 ottelua maaleitta. Sesay pelasi seurassa vuoden, kunnes siirtyi Ykkösen Atlantikseen, jossa hän pelasi 20 ottelua tehden kolme maalia.Transfermarkt Joulukuussa 2007 Sesay teki kauden 2008 kattavan sopimuksen Veikkausliigaseura KuPSn kanssa. Hän debytoi Veikkausliigassa sarjan avauskierroksella 27. huhtikuuta 2008 ottelussa TPS:ää vastaan. Sesay pelasi seurassa laitapelaajana 17 ottelua. Sesay kävi toukokuussa polvioperaatiossa, joka piti hänet sivussa tovin. Joulukuussa 2008 Sesay siirtyi kaksivuotisella sopimuksella Ruotsin Allsvenskaniin Örebrohon. Huhtikuussa 2010 Sesay siirtyi kaksivuotisesta sopimuksesta huolimatta Ykköseen Viikingkeihin kaudeksi 2010. Hänen rooli seurassa oli pelata lähinnä vasempana laitapuolustajana. Joulukuussa 2010 Sesay teki seuran kanssa yksivuotisen jatkosopimuksen. Elokuun 2011 lopussa Sesay siirtyiloppukaudeksi 2011 Veikkausliigassa pelanneeseen MYPAa. Kaudeksi 2014 Sesay solmi sopimuksen Veikkausliigajoukkue FC Lahden kanssa.http://www.urheilulehti.fi/jalkapallo/jalleen-siirtyi-iso-vonkale- kotimaisen-jalkapallon-hullut-paivat-alkaneet Sesay sai yhdeksän ottelun pituisen pelikieltorangaistuksen käytyään käsiksi vastustajan pelaajaan ja ottelun erotuomariin KTP–JäPS -ottelussa syyskuussa 2022. Osa rangaistuksesta siirtyy kauden 2023 alkuun. == Maajoukkueura == Sesay on edustanut Sierra Leonea maajoukkuetasolla. Vuonna 2003 hän osallistui Sierra Leonen juniorimaajoukkueen kanssa Suomessa järjestettyihin alle 17-vuotiaiden MM- kilpailuihin, jossa hän pelasi kaikki kolme alkulohkon ottelua. Sesay on pelannut A-maajoukkueessa viisi ottelua ja viimeistellyt niissä kaksi maalia. == Lähteet == *Hassan Sesay Transfermarkt-sivustolla === Viitteet === == Aiheesta muualla == * Hassan Sesay Veikkausliigan sivustolla Luokka:Sierraleonelaiset jalkapalloilijat Luokka:Vuonna 1987 syntyneet Luokka:Elävät henkilöt
Hassan Sesay

Hassan Sesay on seuraavien henkilöiden nimi: * Hassan Sesay, sierraleonelainen jalkapalloilija * Hassan Koeman Sesay, sierraleonelainen jalkapalloilija * Hassan Mila Sesay, sierraleonelainen jalkapalloilija * Issa Hassan Sesay, sierraleonelainen sotilaskomentaja.
Melanesianparatiisipeippo

Melanesianparatiisipeippo (Erythrura cyaneovirens) on Samoan saarilla esiintyvä paratiisipeippoihin kuuluva lintu. == Tuntomerkit == Melanesianparatiisipeipolla on punainen pää. == Lisääntyminen == Melanesianparatiisipeippo munii yleensä 3–4 munaa. Poikaset ovat 16 viikon sisällä tarpeeksi vanhoja lähtemään pesästä. == Lähteet == *Erythrura cyaneovirens - erythrura.net === Viitteet === Luokka:Loistopeipot
83982 Crantor

83982 Crantor on kentaureihin kuuluva Pikkuplaneetta, joka kiertää Aurinkoa aurinkokunnan ulko-osissa. Crantorin löysi Near-Earth Asteroid Tracking- ohjelma, (lyhenne: NEAT) vuonna 2002. Pikkuplaneetta sai nimensä kreikkalaisen mytologian lapiitti Krantorin mukaan. Ennen nimeämistään Crantor tunnettiin tunnuksella 2002 GO9. Koska Crantorin absoluuttinen magnitudi (H) on 8,4724, sen läpimitta on todennäköisesti välillä 50–120 kilometriä. Crantorin pyörähdysaika eli vuorokauden pituus sen pinnalla on noin 13,94 tuntia. ==Katso myös== *2060 Chiron *8405 Asbolus *10199 Chariklo ==Lähteet== *JPL Small-Body Database Browser: 83982 Crantor (2002 GO9) *List Of Centaurs and Scattered-Disk Objects *List of Known Trans-Neptunian Objects (and other outer solar system objects) last updated 7 August 2010 *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Kentaurit (pikkuplaneetat)
Paul Mambe Mukanga

Paul Mambe Mukanga (13. huhtikuuta 1929 – 26. tammikuuta 2004) oli kinshasankongolainen roomalaiskatolinen piispa. Hänet vihittiin papiksi 28. joulukuuta 1957 ja nimitettiin Kindun hiippakunnan piispaksi 15. maaliskuuta 1979. Piispaksi vihkiminen seurasi 24. kesäkuuta. Pääkonsekraattorina toimi Aloys Mulindwa Mutabesha Mugoma Mweru, jota avustivat Albert Tshomba Yungu ja Tharcisse Tshibangu Tshishiku.Catholic-Hierarchy.org: Bishop Paul Mambe Mukanga Mambe Mukanga johti hiippakuntaansa, kunnes kuoli 74 vuoden iässä. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1929 syntyneet Luokka:Vuonna 2004 kuolleet
Aloys Mulindwa Mutabesha Mugoma Mweru

Aloys Mulindwa Mutabesha Mugoma Mweru (1922 – 21. elokuuta 1997) oli kinshasankongolainen roomalaiskatolinen arkkipiispa. Hänet vihittiin papiksi 24. huhtikuuta 1954 ja nimitettiin Bukavun arkkihiippakunnan arkkipiispaksi 18. joulukuuta 1965. Piispaksi vihkiminen seurasi 20. maaliskuuta 1966. Pääkonsekraattorina toimi Joseph Mikararanga Busimba, jota avustivat Danilo Catarzi ja Gabriel Ukec.Catholic-Hierarchy.org: Archbishop Aloys Mulindwa Mutabesha Mugoma Mweru Mulindwa Mutabesha Mugoma Mweru erosi tehtävistään 15. syyskuuta 1993. == Lähteet == Luokka:Kinshasankongolaiset papit Luokka:Katoliset arkkipiispat Luokka:Vuonna 1922 syntyneet Luokka:Vuonna 1997 kuolleet
Nicolas Djomo Lola

Nicolas Djomo Lola (s. 3. heinäkuuta 1944) on kinshasankongolainen roomalaiskatolinen piispa. Hänet vihittiin papiksi 20. elokuuta 1972 ja nimitettiin Tshumben hiippakunnan piispaksi 20. toukokuuta 1997. Piispaksi vihkiminen seurasi 9. marraskuuta. Pääkonsekraattorina toimi Faustino Sainz Muñoz, jota avustivat Godefroid Mukeng'a Kalond ja Paul Mambe Mukanga.Catholic-Hierarchy.org: Bishop Nicolas Djomo Lola == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1944 syntyneet Luokka:Elävät henkilöt
Ingvill Måkestad Bovim

Ingvill Måkestad Bovim (s. 7. elokuuta 1981) on norjalainen keskimatkojen juoksija. Bovim sijoittui 800 metrin juoksussa kahdeksanneksi alle 20-vuotiaiden MM-kilpailuissa 1998. Barcelonan EM-kilpailuissa 2010 Bovim jäi alkueriin 1 500 metrillä ajalla 4.07,49. Sisäratojen EM-kilpailuissa 2011 Bovim jäi samalla matkalla myös alkueriin. Daegun MM-kilpailuissa 2011 hän selviytyi loppukilpailuun, jossa sijoittui kuudenneksi ajalla 4.06,85. Bovimin ennätys 1 500 metrillä on 4.02,20, jonka hän juoksi Rietissä elokuussa 2010. 800 metriä hän on juossut parhaimmillaan Norjan ennätysaikaan 1.59,82 Zagrebissa syyskuussa 2010. == Lähteet == Luokka:Norjalaiset keskimatkojen juoksijat Luokka:Vuonna 1981 syntyneet Luokka:Elävät henkilöt
Mindanaonparatiisipeippo

Mindanaonparatiisipeippo (Erythrura coloria) on Filippiineillä (lähinnä Mindanaossa) esiintyvä uhanalainen paratiisipeippoihin kuuluva lintu. == Tuntomerkit == Mindanaonparatiisipeipon pää on väritykseltään pääosin sininen, mutta korva-aukkojen alue on punainen. Mindanaonparatiisipeipon pyrstö on punainen ja muuten lintu on vihreä. == Elinympäristö == Mindanaonparatiisipeippo elää metsässä tai sen laidalla. == Lähteet == *Erythrura coloria - BirdLife species factsheet Luokka:Loistopeipot
7066 Nessus

7066 Nessus on kentaureihin kuuluva pikkuplaneetta, joka kiertää Aurinkoa aurinkokunnan ulko-osissa. Nessus löydettiin Spacewatch-ohjelmalla vuonna 1993. Nessus sai nimensä kreikkalaisen mytologian Nessos-kentaurin mukaan. Ennen nimeämistään pikkuplaneetta tunnettiin väliaikaisella tunnuksella 1993 HA2. Koska Nessuksen absoluuttinen magnitudi (H) on 9,6, sen läpimitta on todennäköisesti 35–75 kilometriä. ==Katso myös== *2060 Chiron *8405 Asbolus *10199 Chariklo ==Lähteet== *JPL Small-Body Database Browser: 7066 Nessus (1993 HA2) *List Of Centaurs and Scattered-Disk Objects * *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Kentaurit (pikkuplaneetat)
Nessus

Nessus voi viitata seuraaviin: * Nessos (lat. Nessus), kentauri kreikkalaisessa mytologiassa * 7066 Nessus, pikkuplaneetta
Joseph Mikararanga Busimba

Joseph Mikararanga Busimba (1912 – 7. syyskuuta 1974) oli kinshasankongolainen roomalaiskatolinen piispa. Hänet vihittiin papiksi 15. elokuuta 1940 ja nimitettiin Goman hiippakunnan piispaksi 1. maaliskuuta 1960. Piispaksi vihkiminen seurasi 8. toukokuuta. Pääkonsekraattorina toimi paavi Johannes XXIII, jota avustivat Napoléon-Alexandre Labrie ja Fulton John Sheen.Catholic- Hierarchy.org: Bishop Joseph Mikararanga Busimba Busimba osallistui Vatikaanin toiseen kirkolliskokoukseen ja toimi hiippakuntansa johdossa kuolemaansa saakka. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1912 syntyneet Luokka:Vuonna 1974 kuolleet
Redmond Barry

Redmond Barry (7. kesäkuuta 1813 Ballyclough, Corkin kreivikunta, Irlanti – 23. marraskuuta 1880 Melbourne, Victoria) oli irlantilainen tuomari, joka vaikutti australialaisen Victorian osavaltion varhaisiin kehitysvaiheisiin. Barry valmistui Dublinin Trinity Collegesta vuonna 1837. Isänsä kuoleman jälkeen Barry muutti Irlannista Australiaan, sillä hän ei katsonut Irlannin tarjonneen hänelle työmahdollisuuksia. Barry saapui Sydneyyn laivalla 1. syyskuuta 1839. Kartoitettuaan työmahdollisuuksia Uudessa Etelä-Walesissa ja Van Diemenin maassa hän muutti hiljattain perustettuun Port Phillipin siirtokuntaan eli Melbourneen, jonne hän jäi asumaan loppuelämäkseen. Vuonna 1846 Barry tapasi Louisa Barrow’n ja aloitti hänen kanssaan suhteen, joka kesti Barryn kuolemaan asti. He saivat neljä lasta mutta eivät koskaan menneet naimisiin. Barry toimi Victorian korkeimman oikeuden tuomarina vuodesta 1852 alkaen. Vuonna 1853 Barry nimitettiin Melbournen yliopiston ensimmäiseksi kansleriksi. Hän jatkoi virassa kuolemaansa saakka. Barry oli perustamassa Melbourneen yleistä kirjastoa, josta kehittyi aikanaan Victorian osavaltionkirjasto (). Barry tunnettiin myös aktiivisena hyväntekijänä ja kulttuurin harrastajana. Vuonna 1855 Barry istui tuomarina Eurekan kapinan jälkeisessä oikeudenkäynnissä, ja vuonna 1880 Barry tuomitsi Ned Kellyn kuolemaan. Barry kuoli lyhyen sairauden jälkeen 23. marraskuuta 1880, vain 12 päivää Ned Kellyn teloituksen jälkeen. == Lähteet == * Luokka:Irlantilaiset henkilöt Luokka:Australialaiset henkilöt Luokka:Tuomarit Luokka:Vuonna 1813 syntyneet Luokka:Vuonna 1880 kuolleet
François-Xavier Maroy Rusengo

François-Xavier Maroy Rusengo (s. 1. syyskuuta 1956 Bukavu) on kinshasankongolainen roomalaiskatolinen arkkipiispa. Hänet vihki papiksi Bukavun arkkihiippakuntaan Aloys Mulindwa Mutabesha Mugoma Mweru 19. elokuuta 1984. Hänet nimitettiin 22. marraskuuta 2004 Bukavun vihkipiispaksi ja Thucca in Mauretanian titulaaripiispaksi. Piispaksi vihkiminen seurasi 16. tammikuuta 2005. Pääkonsekraattorina toimi Giovanni d'Aniello, jota avustivat Frédéric Etsou-Nzabi-Bamungwabi ja Charles Kambale Mbogha.Catholic-Hierarchy.org: Archbishop François-Xavier Maroy Rusengo Maroy Rusengo sai 26. huhtikuuta 2006 nimityksen Bukavun arkkipiispaksi, jonka virkaan hänet asetettiin 18. kesäkuuta. == Lähteet == Luokka:Kinshasankongolaiset papit Luokka:Katoliset arkkipiispat Luokka:Vuonna 1956 syntyneet Luokka:Elävät henkilöt
Okehazaman taistelu

Okehazaman taistelu oli Japanin Sengoku-kaudella käyty taistelu, jossa Oda Nobunaga kukisti Imagawa Yoshimoton. ==Taistelun kulku== Touko- tai kesäkuussa 1560 Imagawa-klaania johtanut Imagawa Yoshimoto johti 35 000 sotilaan armeijansa kohti Kiotoa. Oda-klaanin alueilla Owarin provinssissa hänen joukkonsa valloittivat Washizun ja Marunen linnoitukset ja pystyttivät leirin Dengaku-hazaman puustoiseen solaan. Nobunaga sai tietää tiedustelijoiltaan vihollisensa liikkeistä ja vastasi tähän johtamalla omat joukkonsa Zenshōjin temppeliin lyhyen matkan päähän. Nobunaga päätti yllättää vastustajansa. Hän jätti pienen joukon sotilaita temppelille varustettuna lukuisin sotalipuin, jotta vaikuttaisi siltä, että hänen pääjoukkonsa on temppelillä. Samalla hän johti noin 1 500 sotilaan pääjoukkonsa metsän kautta Imagawan selustaan. Imagawan joukot eivät osanneet odottaa hyökkäystä ja olivat juhlineet voittojaan laululla, tanssilla ja sakella. Myös alkava sade auttoi Odan sotilaita etenemään huomaamattomasti, ja he saapuivat leirille iltapäivällä. Kun myrsky lakkasi, Nobunagan miehet hyökkäsivät leiriin pohjoisesta. Imagawan joukot joutuivat kaaokseen, pakenivat hyökkääjiä ja jättivät komentajansa teltan suojelematta. Imagawa Yoshimoto ei tiennyt hyökkäyksestä vaan saapui ulos teltasta ojentaakseen humaltuneita miehiään. Hän huomasi vastustajansa liian myöhään, mutta onnistui torjumaan ensimmäisen keihääniskun. Seuraava samurai vei hänen päänsä. Yoshimoton ja lähes kaikkien vanhempien upseerien kuoltua jäljelle jääneet Imagawan miehet liittyivät Odan armeijaan. Taistelun seurauksena Imagawa-klaani kuihtui, ja useat tätä seuranneet liittyivät Odaan, näiden mukana Tokugawa Ieyasu. Luokka:Japanin taistelut
George Loane Tucker

George Loane Tucker (12. kesäkuuta 1872 Chicago, Illinois – 20. kesäkuuta 1921 Los Angeles, Kalifornia) oli yhdysvaltalainen elokuvaohjaaja, -näyttelijä ja elokuvakäsikirjoittaja. Tucker ohjasi 64 elokuvaa vuosien 1911 ja 1921 välillä. Tucker oli alun perin näyttelijä ennen kuin ryhtyi elokuvaohjaajaksi. Vuonna 1913 hän ohjasi menestyselokuvan Traffic in Souls. Elokuvasta yli 70 vuoden jälkeen on tullut merkittävä varhainen esimerkki realismista elokuvissa. Tucker jatkoi kokopitkäelokuviin lyhytelokuvista. Hän teki muutamia elokuvia näyttelijä Jane Gailin kanssa. Vuonna 1919 hän teki kuuluisimman ja menestyneimmän ohjaustyönsä The Miracle Man. Tämä oli Lon Chaneyn läpimurtoelokuva. Tucker teki vielä yhden elokuvan, Ladies Must Live (1921), ennen ennenaikaista kuolemaansa. Tucker syntyi vuonna 1872 Chicagossa, Illinoisissa ja kuoli 49-vuotiaana vuonna 1921 Los Angelesissa, Kaliforniassa. Hän oli naimisissa englantilaisen näyttelijä Elisabeth Risdonin (1887–1958) kanssa vuodesta 1916 kuolemaansa asti. ==Aiheesta muualla== * Luokka:Yhdysvaltalaiset elokuvaohjaajat Luokka:Yhdysvaltalaiset elokuvanäyttelijät Luokka:Yhdysvaltalaiset näyttelijät Luokka:Yhdysvaltalaiset elokuvakäsikirjoittajat Luokka:Vuonna 1872 syntyneet Luokka:Vuonna 1921 kuolleet
Lentopallon miesten SM-sarjakausi 1990–1991

Lentopallon miesten mestaruussarjassa kaudella 1990-1991 pelattiin kahdeksan joukkueen runkosarja, josta 6 parasta jatkoi loppusarjaan muiden joutuessa karsintaan. ==Miesten SM-sarja== ===Runkosarja=== sija Joukkue O V H Vo Erät Hä Erät Pisteet 1 Raision Loimu 14 11 3 34 18 22 2 Tampereen Isku-Volley 14 10 4 35 15 20 3 KuPS-Volley 14 9 5 31 19 18 4 Poliisien Palloseura 14 8 6 30 22 16 5 Varkauden Tarmo 14 8 6 28 25 16 6 Etelä-Kuopion Ilves 14 5 9 22 30 10 7 Vammalan Lentopallo 14 5 9 22 33 10 8 Hesa 14 0 14 2 42 0 ===Jatkosarja=== Jatkosarjaan annettiin lähtöpisteitä runkosarjan perusteella 6-4-3-2-1-0. sija Joukkue O V H Vo Erät Hä Erät Lähtöpisteet Pisteet 1 Tampereen Isku-Volley 10 8 2 26 14 4 20 2 Raision Loimu 10 6 4 24 15 6 18 3 Varkauden Tarmo 10 8 2 27 14 1 17 4 KuPS-Volley 10 5 5 21 18 3 13 5 Poliisien Palloseura 10 2 8 10 26 2 6 6 Etelä-Kuopion Ilves 10 1 9 6 27 0 2 ===Pudotuspelit=== Välierät Tampereen Isku-Volley KuPS-Volley 1–3 0-3 , 1-3 , 3-1 , 0-3 Raision Loimu Varkauden Tarmo 1–3 2-3 , 0-3 , 3-1 , 0-3 Voittajat loppuotteluun, hävinneet pronssiotteluun ==== Loppuottelut ==== Varkauden Tarmo – KuPS-Volley Tarmo KuPS 0–3 KuPS Tarmo 3–0 Tarmo KuPS 3–2 KuPS Tarmo 3–0 KuPS-Volley Suomen mestari voitoin 3-1. Mestarit: Sami Harjula, Matti Juntura, Henrik Kosonen, Vesa Mäntysalo, Timo Parkkali, Jarkko Partanen, Jari Salokangas, Thomas Svenlin, Mihail Trifonov, Harri Vänni. Valmentaja: Timo Hoivala. ==== Pronssiottelut ==== Tampereen Isku-Volley – Raision Loimu Isku-Volley Loimu 3–1 Loimu Isku-Volley 1–3 Isku-Volleylle SM-pronssia voitoin 2-0. ===Sarjakarsinta=== sija Joukkue O V H Vo Erät Hä Erät Lähtöpisteet Pisteet 1 Oulun Etta 14 11 3 36 16 0 22 2 Vammalan Lentopallo 14 10 4 34 19 2 22 3 Lahden Kimmo 14 9 5 33 20 2 20 4 Seinäjoen Maila-Jussit 14 8 6 24 25 2 18 5 Salon Viesti 14 7 7 23 23 1 15 6 Kalevan Lentopallo 14 6 8 24 27 0 12 7 Pieksämäen NMKY 14 3 11 15 35 1 7 8 Hesa 14 2 12 13 37 2 6 Vammalan Lentopallo säilyi SM-sarjassa, johon myös Etta nousi. Hesa putosi ykkössarjaan. ==Lähteet== * Suomen Lentopalloliitto: Miesten SM-taulukot 1957-2009 * Siukonen-Ahola: Urheilu Tieto 1992, Spartakus Oy Luokka:Lentopallon SM-liiga-kaudet Luokka:Vuoden 1990 lentopallo Luokka:Vuoden 1991 lentopallo
Paratiisipeippo

Paratiisipeippo (Erythrura hyperythra) on Indonesiassa, Filippiineillä ja Malesiassa esiintyvä paratiisipeippoihin kuuluva lintu. == Tuntomerkit == Paratiisipeippo on keskimäärin noin 11 cm pitkä. Väritykseltään paratiisipeippo on pääosin vihreä, mutta yleensä päälaki on sininen, nokka musta ja kurkku sekä alaperä oranssit. Väritys riippuu alalajeista, joita paratiisipeipolla on noin kymmenen. == Muuta == Paratiisipeipon poikaset ovat itsenäisiä jo kuuden viikon ikäisinä, mutta aikuisen linnun höyhenpeitteen ne saavat vasta yli kahdeksan kuukauden ikäisinä. == Lähteet == *Erythrura hyperythra - erythrura.net === Viitteet === Luokka:Loistopeipot
Saint Helenan lippu

Saint Helenan lippu on Saint Helenan tunnus. Lipun mittasuhteet ovat 1:2. Lipussa on Britannian lippu ja Saint Helenan vaakuna. Vaakunassa on brittiläinen sotalaiva ja Saint Helena saaren kotoperäinen lintulaji sainthelenantylli. == Lähteet == Luokka:Saint Helena Luokka:Liput
Kolme (elokuva)

Kolme on Tom Tykwerin ohjaama ja käsikirjoittama elokuva romanttinen komediaelokuva kolmiodraamasta. Elokuva sai ensi-iltansa vuonna 2010. == Juoni == Elokuva kertoo neljänkympin kriisiä lähestyvästä pariskunnasta, Hannasta (Sophie Rois) ja Simonista (Sebastian Schipper), jotka ovat olleet lähes kaksikymmentä vuotta naimisissa, ja toisistaan tietämättä he rakastuvat samaan mieheen, Adamiin (Devid Striesow). Heidän kolmen suhde muuttuu monimutkaisemmaksi kun Hanna yllättäen alkaa odottamaan lasta, ja isän henkilöllisyydestä ei ole varmuutta. == Pääosissa == Lähde: Viitattu 4.8.2022. == Lähteet == == Aiheesta muualla == * * Luokka:Vuoden 2010 saksalaiset elokuvat Luokka:Romanttiset komediat
Bullet to the Head

Bullet to the Head (työnimeltään Headshot) on vuonna 2012 ensi-iltansa saanut toimintaelokuva, joka perustuu Alexis Nolentin romaaniin Du Plomb Dans La Tete. Elokuvan pääosia näyttelevät Sylvester Stallone, Sung Kang ja Christian Slater. Alfred Gough ja Miles Millar tuottavat elokuvan. Elokuvan ohjaa Walter Hill. Suomessa elokuva julkaistiin suoraan DVD:lle 29. toukokuuta 2013. == Juoni == Elokuva kertoo palkkatappajasta Jimmy Bobosta (Sylvester Stallone), joka on partnerin kanssa keikalla tarkoitus murhata korruptoituneen poliisin. Keikka onnistuu ongelmitta, mutta tilanne saa yllättävän käänteen, kun toinen palkkatappaja Keegan (Jason Momoa) on lähetetty hoitamaan molemmat. Bobo onnistuu selviytymään, mutta hänen partneri menehtyy. Etsivä Taylor Kwon (Sung Kang) saapuu kaupunkiin tutkimaan tapausta ja tapaa Bobon baarissa. Bobo kieltäytyy yhteistyöstä, mutta pelastettuaan valepoliiseilta, hän muuttaa mielensä ja yhdessä aikovat pysäyttää Keeganin sekä muut korruptoituneet henkilöt. == Lähteet == Luokka:Vuoden 2012 yhdysvaltalaiset elokuvat Luokka:Walter Hillin ohjaamat elokuvat Luokka:Walter Hillin käsikirjoittamat elokuvat Luokka:Sarjakuviin pohjautuvat elokuvat
Hietaranta (Helsinki)

thumb|Hietaniemen uimaranta ilmasta. Hietaniemen uimaranta eli Hietaranta (puhekielessä Hietsu) on yleinen uimaranta Helsingin Etu-Töölössä Hietaniemessä. Alueella järjestetään myös konsertteja. Ranta-alueen kummallakin puolella on beach volley -kenttiä ja pohjoispuolella on myös neljä padelkenttää. ==Historiaa== Alue oli 1920-luvulla kaatopaikka, joka oli täynnä vanhaa romua, lasinsirpaleita ja muuta käytöstä poistettua tavaraa. Vuonna 1929 apulaiskaupunginjohtaja Väinö Hupli ryhtyi puuhaamaan alueelle kansanpuistoa. Paikalle täytyi kuitenkin saada hiekkaa suurissa määrissä. Hiekka saatiin merenpohjasta Pihlajasaaren salmesta, ja Tanskasta hankittu laiva toi sen uuteen määränpäähänsä. Hiekka puskettiin laivasta rannalle suurta putkea pitkin. 1920-luvulla Hietaniemeä kaavailtiin myös uuden öljysataman paikaksi. Satama päätettiin kuitenkin lopulta rakentaa Herttoniemeen. Vuonna 1930 hiekkaa siirrettiin niin, että sitä oli rannalla 500 metrin pituudelta ja 70 metrin leveydeltä. Töitä tehtiin työttömien hätäaputöinä. Lasinsirpaleet kuitenkin osoittautuivat ongelmaksi. Tanskalaislaiva toikin paikalle uuden erän hiekkaa, ja sen jälkeen lasinsirpaleista ei enää tullut ongelmia. Paikalle rakennettiin asfalttitie ja sinne järjestettiin bussilinja. Uimarannan avajaisia vietettiin juhannuksena 1930, ja helteisenä sunnuntaina 27. heinäkuuta 1930 rannalla kirjattiin 14 000 käyntiä. Uimarit toivat paikalle levysoittimia, joilla soitettiin päivän iskelmiä. Rannalla myös järjestettiin yleisölennätyksiä vesitasolentokoneella. ==Uimaranta nykyään== Rannalla sijaitsee Gunnar Taucherin suunnittelema, vuonna 1930 valmistunut Hietarannan paviljonki, jossa on ollut kahvila ja pukuhuoneet. Se on kuitenkin jäänyt pois uimareiden käytöstä, kun lähelle vuonna 2011 valmistui uusi kahvila- ja pukuhuonerakennus. Mäellä uimarannan vieressä on Gerda Qvistin suunnittelema, vuonna 1931 pystytetty kivinen aurinkokello. Sen jalustaan on hakattu latinalainen lause tempus fugit (aika pakenee). Hietarantaan pääsee bussilla 24, jolla on kaksi pysäkkiä rannan tuntumassa. Vuosina 2013 ja 2017 rannalla järjestettiin Rock the Beach -festivaali ja vuonna 2014 Sonisphere- festivaali.https://www.rumba.fi/live/kansa-hytisi-hietaniemessa-lue- keikkaraportista-kykenivatko-metallica-slayer-ja-danzig-lammittamaan/ Weekend Festival järjestettiin rannalla elokuussa 2018https://www.hs.fi/kaupunki/art-2000005537870.html == Lähteet == == Aiheesta muualla == * Liikuntavirasto: Hietarannan uimaranta ** Uimarantaopaste (PDF) Luokka:Suomen uimarannat Luokka:Helsingin luonto Luokka:Etu-Töölö Luokka:Helsingin entiset kaatopaikat
Etelä-Georgian ja Eteläisten Sandwichsaarten lippu

Etelä-Georgian ja Eteläisten Sandwichsaarten lippu on Etelä-Georgian ja Eteläisten Sandwichsaarten tunnus. Lipun mittasuhteet ovat 1:2. Lipussa on Britannian lippu ja Etelä-Georgian ja Eteläisten Sandwichsaarten vaakuna. Vaakunassa on leijona, joka pitää loimuavaa soihtua kädessään. Lisäksi vaakunassa on pingviini ja hylje kilvenkannattajina. Vaakuna lisättiin lippuun vuonna 1982. == Lähteet == Luokka:Etelä-Georgia ja Eteläiset Sandwichsaaret Luokka:Liput
Yhdysvaltain Neitsytsaarten lippu

Yhdysvaltain Neitsytsaarten lippu on Yhdysvaltain Neitsytsaarten tunnus. Lipun mittasuhteet ovat 2:3 tai 3:5. Lippu on otettu käyttöön 15. toukokuuta 1921. Lipussa on valkopäämerikotka, joka pitelee oikealla jalallaan laakeripuun oksaa ja vasemmalla kolmea nuolta. Lipun kirjaimet V ja I tulevat sanoista Virgin Islands (Neitsytsaaret). == Lähteet == Luokka:Yhdysvaltain Neitsytsaarten kulttuuri Luokka:Yhdysvaltain liput
Varastokirjasto

Varastokirjasto on opetus- ja kulttuuriministeriön alainen laitos, joka varastoi muista kirjastoista luovutettua, vähän käytettyä aineistoaLaki varastokirjastosta (1078/1988). Aineiston varastointi keskitetysti on edullista verrattuna sen säilyttämiseen kirjastoissa. Sitä ei siis tarvitse tuhota, vaikkei kirjasto enää voikaan perustellusti pitää sitä kokoelmissaan. Vuonna 2007 noin viidesosa tieteellisten kirjastojen painetusta aineistosta oli siirretty Varastokirjastoon. Kaiken kaikkiaan siirrettyä aineistoa oli tuolloin yli 100 hyllykilometriä, mihin sisältyi 1,2 miljoonaa kirjaa ja 85 000 kausijulkaisunimekettä. Kirjastoon on varastoitu jonkin verran myös nuotteja ja äänilevyjä. Varastokirjaston verkkosivut Sittemmin aineiston määrä on huomattavasti kasvanut. Varastokirjastossa olevaa aineistoa voi saada käyttöönsä kaukopalveluna tilaamalla oman yleisen tai muun kirjaston kautta; kirjasto ei yleensä ole avoin yleisölle. Artikkelitilaukset toimitetaan elektronisina jäljenteinä. Vuonna 2010 kirjastosta toimitettiin yli 13 000 jäljennettä ja 25 000 lainaa. Kuopion Kettulanlahden kaupunginosassa sijaitseva Varastokirjasto on perustettu vuonna 1989. Kirjastossa työskentelee noin 20 henkilöä, ja sen vuosibudjetti on noin 1,5 miljoonaa euroa. Vuonna 2025 kirjasto muuttaa uusiin, suurempiin tiloihin Kuopion Hiltulanlahteen. ==Lähteet== ==Aiheesta muualla== * VAARI, Varastokirjaston kokoelmatietokanta Luokka:Kirjastot Luokka:Opetusministeriö Luokka:Kuopion rakennukset ja rakennelmat Luokka:Kettulanlahti
Ruuhijärvi-laiva

Ruuhijärvi-laiva oli 1920-luvulla käytössä ollut junalaiva, joka kulki Nastolan kirkolta Ruuhijärvelle. Se ylitti Iso-kukkasen ja Salajärven välisen kannaksen kiskoja pitkin oman potkuria pyörittävän petrolimoottorin voimalla. Laivan pituus oli 14 metriä ja se oli rakennettu Lahdessa. ==Reitti== Ruuhijärvi-laivan lähtölaituri sijaitsi Ruuhijärven kylän kohdalla. Lähtölaiturilta junalaiva kulki Salajoen kautta Salajärvelle, jossa se pysähtyi kahdella eri pysäkillä. Laiva ylitti sitten kiskoilla kulkien 300–400 metriä leveän Salajärven ja Kukkasjärven välisen Kumian kannaksen. Kukkasjärvellä laiva siirtyi taas veteen ja jatkoi matkaa Karhusillan luona sijainneelle Nastolan kirkonkylän laiturille. Täältä matkustajat ja rahti kuljetettiin sitten kuorma-autolla viimeinen kolmen kilometrin matka Nastolan pysäkille. Junalaiva kulki reittiä vuosina 1923-1926. Matkustajien kuljettamisen ohella tärkein rahtitavara oli Kaukaan Seestaan lankarullatehtaan raakarullat, lisäksi kuljetettiin maitoa, viljaa ja jauhoja. == Lähteet == * Ruuhijärven kyläyhdistyksen kotisivujen historiaosio * Vuoden 1979 Resiina-lehden artikkeli Ruuhijärvi-laivasta (pdf)Sivu 1 ja Sivu 2 Luokka:Nastola Luokka:Sisävesilaivat
Théophile Kaboy Ruboneka

Théophile Kaboy Ruboneka (s. 27. helmikuuta 1941) on kinshasankongolainen roomalaiskatolinen piispa. Hänet vihittiin papiksi 27. elokuuta 1972 ja nimitettiin Kasongon hiippakunnan piispaksi 2. marraskuuta 1995. Hänet konsekroi piispaksi Faustino Sainz Muñozin ja Christophe Munzihirwa Mwene Ngabon avustama Faustin Ngabu 19. maaliskuuta 1996.Catholic-Hierarchy.org: Bishop Théophile Kaboy Ruboneka 21\. huhtikuuta 2009 Kaboy Ruboneka sai nimityksen Goman hiippakunnan koadjuuttoripiispaksi, ja 18. maaliskuuta 2010 hänestä tuli sen piispa. Hän eläköityi 23. huhtikuuta 2019. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt
Rui Tenreiro

Rui Tenreiro (s. 1979 Mosambik) on kuvittaja ja sarjakuvantekijä. Häneltä on suomennettu albumi Metsän pidot (2008). == Suomennettu albumi == * == Lähteet == == Aiheesta muualla == * Harri Römpötti: Mystiikkaa metsässä Helsingin Sanomat 13.11.2010. * Jokke Saharinen: Metsän pidot Keskisuomalainen 2.12.2010. * Juha Veltti: Metsän pidot Kvaak.fi 2.12.2010. Luokka:Norjalaiset sarjakuvantekijät Luokka:Vuonna 1979 syntyneet Luokka:Elävät henkilöt
Agostino Giuseppe Delfino

Agostino Giuseppe Delfino (17. kesäkuuta 1935 Arenzano – 18. lokakuuta 2020) oli italialaissyntyinen, Keski-Afrikan tasavallassa työskennellyt roomalaiskatolinen piispa. Hänet vihittiin kapusiinien papiksi 19. syyskuuta 1959 ja nimitettiin Berbératin hiippakunnan piispaksi 17. kesäkuuta 1991. Delfinon konsekroi piispaksi 27. lokakuuta Armando Umberto Giannin ja Michel Marie Joseph Maîtren avustama Joachim N'Dayen. Delfino jäi eläkkeelle 17. kesäkuuta 2010. == Lähteet == Luokka:Italialaiset piispat Luokka:Katoliset piispat Luokka:Uskonto Keski-Afrikan tasavallassa Luokka:Vuonna 1935 syntyneet Luokka:Vuonna 2020 kuolleet
Joachim N’Dayen

Joachim N’Dayen (22. joulukuuta 1934 Loko, Ranskan Keski-Afrikka – 13. kesäkuuta 2023 Pariisi, Ranska) oli keskiafrikkalainen roomalaiskatolinen arkkipiispa. Hänet vihittiin papiksi 22. heinäkuuta 1961 ja nimitettiin Banguin koadjuuttoripiispaksi sekä Culusin titulaaripiispaksi 5. syyskuuta 1968. Piispaksi vihkiminen seurasi 5. tammikuuta 1969. Pääkonsekraattorina toimi Luigi Poggi, jota avustivat Joseph Cucherousset ja Jean Zoa.Catholic- Hierarchy.org: Archbishop Joachim N’Dayen 16\. syyskuuta 1970 N’Dayenista tuli Banguin arkkipiispa, jona hän toimi, kunnes erosi tehtävistään 26. heinäkuuta 2003. == Lähteet == Luokka:Keskiafrikkalaiset papit Luokka:Katoliset arkkipiispat Luokka:Vuonna 1934 syntyneet Luokka:Vuonna 2023 kuolleet
Todd Hendley

Todd Hendley (s. 17. kesäkuuta 1984 Wheaton, Illinois) on yhdysvaltalainen koripalloilija, joka edustaa Unkarin pääsarjassa pelaavaa PVSK-Panthersia. Hendley on pituudeltaan 206 cm ja pelaa joukkueessaan ison laitahyökkääjän sekä sentterin pelipaikoilla. Hendley aloitti syksyllä 2008 ammattilaisuransa koripalloilijana Saksan Bundesliigasta Giants Düsseldorfin joukkueessa. Düsseldorfin joukkueessa Hendley jakoi peliminuutit kahdeksan muun yhdysvaltalaisen ammattilaispelaajan kanssa ja siksi kausi Saksassa sujui melko vaatimattomilla tehoilla. Hendley teki Saksan kaudellaan keskimäärin 6,6 pistettä ja otti 2,6 levypalloa ottelua kohti. Seuraavaksi kaudeksi Hendley siirtyi Hollannin pääsarjaan Landstede Basketbal -joukkueeseen. Hollannissa Hendley pelasi hänelle luontevampaa ison laitahyökkääjän pelipaikkaa ja viimeisteli kauden aikana 16,2 pistettä ottelua kohti. Hänet valittiin kaudella 2009–2010 Hollannin tähdistöotteluun. == Lähteet == *Suomen Koripalloliiton tilastopalvelu Luokka:Yhdysvaltalaiset koripalloilijat Luokka:Vuonna 1984 syntyneet Luokka:Elävät henkilöt
Sergio Adolfo Govi

Sergio Adolfo Govi (30. kesäkuuta 1934 Ospitaletto – 31. toukokuuta 2016) oli italialainen 2. huhtikuuta 1960 papiksi vihitty kapusiini. Hän loi uransa Keski-Afrikan tasavallassa. Hänet nimitettiin Bossangoan koadjuuttoripiispaksi ja Tortibulumin titulaaripiispaksi 5. kesäkuuta 1975. Piispaksi vihkiminen seurasi 26. lokakuuta. Pääkonsekraattorina toimi Bernardin Gantin, jota avustivat Léon-Toussaint-Jean-Clément Chambon ja Bruno Foresti.Catholic- Hierarchy.org: Bishop Sergio Adolfo Govi, O.F.M. Cap. Govista tuli 22. huhtikuuta 1978 Bossangoan piispa, jona hän toimi, kunnes erosi tehtävistään 10. kesäkuuta 1995. == Lähteet == Luokka:Italialaiset piispat Luokka:Katoliset piispat Luokka:Uskonto Keski-Afrikan tasavallassa Luokka:Vuonna 1934 syntyneet Luokka:Vuonna 2016 kuolleet
Édouard Mathos

Édouard Mathos (28. kesäkuuta 1948 Bossangoa – 28. huhtikuuta 2017) oli keskiafrikkalainen roomalaiskatolinen piispa. Hänet vihittiin papiksi 19. kesäkuuta 1977 ja nimitettiin Bossangoan vihkipiispaksi sekä Giufin titulaaripiispaksi 28. elokuuta 1987. Piispaksi vihkiminen seurasi 10. tammikuuta 1988. Pääkonsekraattorina toimi Jozef Tomko, jota avustivat Joachim N’Dayen ja Sergio Adolfo Govi.Catholic-Hierarchy.org: Bishop Edouard Mathos 26\. tammikuuta 1991 Mathos sai nimityksen Banguin arkkihiippakunnan vihkipiispaksi ja 6. marraskuuta 2004 Bambarin hiippakunnan piispaksi. Vuonna 2010 Mathos aloitti Keski-Afrikan piispainkokouksen puheenjohtajana.GCatholic.org: Diocese of Bambari, Central African Republic == Lähteet == Luokka:Keskiafrikkalaiset papit Luokka:Katoliset piispat Luokka:Vuonna 1948 syntyneet Luokka:Vuonna 2017 kuolleet
Morrisons

thumb|Morrisonsin myymälä Sunderlandissa Wm Morrison Supermarkets plc eli Morrisons on brittiläinen päivittäistavaroiden vähittäismyyntiin keskittynyt kauppaketju. Sen perusti William Morrison vuonna 1899, ja vuosina 1957–2008 sitä johti hänen poikansa, Sir Ken Morrison.Sir Ken Morrison steps down from retailer after 51 years, Brand Republic 10.7.2007. Viitattu 6.9.2104. Morrisonsilla on Yhdistyneessä kuningaskunnassa 455 myymälää, ja se on maan neljänneksi suurin päivittäistavarakaupan ketju. Henkilökuntaa yrityksellä on 132 000. Morrisonsin suurin kasvupyrähdys oli vuonna 2004, kun se hankki omistukseensa kaksi kertaa itseään suuremman Safeway-ketjun yritettyään ensin ostaa Asda-ketjua. ==Lähteet== ==Aiheesta muualla== *Morrisonsin virallinen sivusto Luokka:Brittiläiset kauppaketjut Luokka:Brittiläiset pörssiyhtiöt
François-Xavier Yombandje

François-Xavier Yombandje (s. 9. heinäkuuta 1956) on keskiafrikkalainen roomalaiskatolinen piispa. Hänet vihittiin papiksi 22. syyskuuta 1985 ja nimitettiin Kaga-Bandoron hiippakunnan piispaksi 28. kesäkuuta 1997. Piispaksi vihkiminen seurasi 26. lokakuuta. Pääkonsekraattorina toimi Joachim N'Dayen, jota avustivat Matthias N'Gartéri Mayadi ja Edouard Mathos.Bishop François- Xavier Yombandje Yombandje sai 3. huhtikuuta 2004 nimityksen Bossangoan piispaksi, jona hän toimi, kunnes erosi tehtävistään 16. toukokuuta 2009. == Lähteet == Luokka:Keskiafrikkalaiset papit Luokka:Katoliset piispat Luokka:Vuonna 1956 syntyneet Luokka:Elävät henkilöt
Kaukopalvelu

Kaukopalvelu on kirjastojen välistä aineiston lainausta. Mikään kirjasto ei pysty pitämään kokoelmissaan kaikkea aineistoa, joka on olisi hyödyllistä sen asiakkaille. Kaukopalvelun avulla eri kirjastojen kokoelmat muodostavat yhtenäisen tietovarannon, joka on kaikkien tarvitsijoiden käytössä. Kaukopalvelussa aineiston tilaa kirjastosta toinen kirjasto tai tietopalveluyksikkö, joka antaa sen asiakkaan käyttöön. Kaukopalvelu on kaukolainausta tai jäljennepalvelua, jossa aineiston omistava kirjasto lähettää tilaavalle kirjastolle valo- tai digitaalisen kopion esim. tieteellisestä artikkelista. Molemmissa tapauksissa aineiston tarvitsija voi asioida paikallisen kirjastonsa kanssa, joka huolehtii aineiston paikantamisesta ja tilaamisesta. Lähettävä kirjasto voi periä maksuja tilaavalta kirjastolta, ja tilaava kirjasto puolestaan asiakkaalta. Kaukopalvelutoiminta on Suomessa viime vuosina vähentynyt. Vuonna 2010 Suomen tieteelliset kirjastot lähettivät noin 55 000 kaukolainaa ja 27 000 jäljennettäTieteellisten kirjastojen yhteistilasto ; 1980-luvulla vuosittaisten toimitusten määrä lähenteli 300 000:taMuhonen, Ari: Kuka pelastaisi kaukopalvelun. Tietolinja 2006:2, ISSN 1239-9132. Tämä ei kuitenkaan ole kansainvälinen trendiBeaubien, A. K.: ARL White Paper on Interlibrary Loan . Kirjasto- ja institutionaalinen yhteistyö on asianmukainen tapa vastata haasteiden ratkaisemiseen oikeudellisella ja eettisellä tavalla tarjoamalla luonnollinen yhdistelmä ICT-tuotteisiin: laitteisiin, sovelluksiin, sosiaalisiin verkostoihin, muotoihin ja tukiin jne., Joihin se syvästi hyödyntää sen yhteisön tuen henki, jolle se on velkaa. Varastokirjaston toiminta perustuu kokonaan kaukopalveluun. ==Lähteet== ==Aiheesta muualla== * Kaukopalvelun käsikirja Luokka:Kirjastotoimi
John Brown

John Brown voi viitata useisiin henkilöihin, näihin kuuluvat: * John Brown, väitteidensä mukaan osallinen Ruotsin kuninkaan kukistamisyrityksessä *John Brown, yhdysvaltalainen abolitionisti *John C. Brown, yhdysvaltalainen kenraali *John William Brown, yhdysvaltalainen poliitikko, Ohion kuvernööri
Albert Vanbuel

pienoiskuva|Albert Vanbuel Albert Vanbuel (s. 5. joulukuuta 1940 Zolder) on belgialaissyntyinen roomalaiskatolinen piispa. Hän kuuluu salesiaaneihin. Hänet vihittiin papiksi 21. syyskuuta 1967 ja nimitettiin Kaga-Bandoron hiippakunnan piispaksi 16. heinäkuuta 2005. Piispaksi vihkiminen seurasi 28. syyskuuta. Pääkonsekraattorina toimi François-Xavier Yombandje, jota avustivat Paulin Pomodimo ja Basile Mvé Engone.Catholic-Hierarchy.org: Bishop Albert Vanbuel, S.D.B. == Lähteet == Luokka:Belgialaiset papit Luokka:Uskonto Keski- Afrikan tasavallassa Luokka:Katoliset piispat Luokka:Vuonna 1940 syntyneet Luokka:Elävät henkilöt
Liitto, edistys ja demokratia

Liitto, edistys ja demokratiaEspanja. Poliittinen järjestelmä Ulkoministeriö (, lyh. UPyD) oli espanjalainen puolue, joka toimi vuosina 2007−2020. UPyD:n arvoja olivat edistyksellisyys ja sentralismi. Puolue ei saanut yhtään paikkaa vuoden 2015 parlamenttivaaleissa. Europarlamenttivaaleissa 2014 UPyD sai neljä edustajaa Euroopan parlamenttiin. == Lähteet == == Aiheesta muualla == Luokka:Espanjan puolueet Luokka:Radikaalit puolueet
Haldor Topsøe

Haldor Topsøe (24. toukokuuta 1913 Kööpenhamina – 20. toukokuuta 2013) oli tanskalainen insinööri ja liikemies, joka perusti omaa nimeään kantaneen kemianteollisuusyrityksen Haldor Topsøe. Topsøe palkittiin vuonna 2008 Dannebrogin ritarikunnan suurristillä. Hän kuoli toukokuussa 2013 vain hiukan ennen satavuotispäiväänsä. == Lähteet == Luokka:Tanskalaiset yrittäjät Luokka:Vuonna 1913 syntyneet Luokka:Vuonna 2013 kuolleet
Elaine Morgan

Elaine Morgan, o.s. Floyd, (7. marraskuuta 1920 Hopkinstown, Wales, Britannia – 12. heinäkuuta 2013) oli walesilainen toimittaja ja kirjailija, joka kirjoitti useita kirjoja ja televisio-ohjelmien käsikirjoituksia. Hän kirjoitti ihmisen evoluutiosta, erityisesti vesiapinateoriasta.Lasse Berg, Gryning över Kalahari, Ordfront 2007 s. 111–117 Evoluutiota käsitteleviä Morganin teoksia ovat The Descent of Woman (suom. Naisen esihistoria), The Aquatic Ape, The Scars of Evolution (suom. Evoluution arvet), The Descent of the Child, The Aquatic Ape Hypothesis ja The Naked Darwinist (2008), jossa hän käsittelee vesiapinateorian vastaanottoa akateemisessa kirjallisuudessa. Muita hänen teoksiaan ovat Falling Apart ja Pinker's List. Morgan opiskeli Oxfordissa englannin kieltä. Hänen puolisonsa oli Morien Morgan (k. 1997). Parilla oli kolme poikaa, joista vanhin, Dylan Morgan (k. 2011) oli tunnettu fyysikko, hypnologi ja kirjailija. Elaine Morgan jäi eläkkeelle vasta noin puoli vuotta ennen kuolemaansa. ==Lähteet== Luokka:Brittiläiset tietokirjailijat Luokka:Vuonna 1920 syntyneet Luokka:Vuonna 2013 kuolleet
Paulin Pomodimo

Paulin Pomodimo (s. 30. kesäkuuta 1954) on keskiafrikkalainen roomalaiskatolinen arkkipiispa. Hänet vihittiin papiksi 13. heinäkuuta 1980 js nimitettiin Bossangoan hiippakunnan piispaksi 10. kesäkuuta 1995. Piispaksi vihkiminen seurasi 29. lokakuuta. Pääkonsekraattorina toimi Joachim N'Dayen, jota avustivat Diego Causero ja Michel Marie Joseph Maître.Catholic- Hierarchy.org: Archbishop Paulin Pomodimo Pomodimo sai 26. heinäkuuta 2003 nimityksen Banguin arkkipiispaksi, jona hän toimi, kunnes erosi 26. toukokuuta 2009. == Lähteet == Luokka:Keskiafrikkalaiset papit Luokka:Katoliset arkkipiispat Luokka:Vuonna 1954 syntyneet Luokka:Elävät henkilöt
Henry Sebastian D’Souza

Henry Sebastian D’Souza (20. tammikuuta 1926 Igatpuri – 27. kesäkuuta 2016) oli intialainen roomalaiskatolinen arkkipiispa. Hänet vihittiin papiksi 24. elokuuta 1948 ja nimitettiin Cuttack-Bhubaneswarin hiippakunnan piispaksi 24. tammikuuta 1974. Piispaksi vihkiminen seurasi 5. toukokuuta. Pääkonsekraattorina toimi John Gordon, jota avustivat Lawrence Trevor Picachy ja Pius Kerketta.Catholic-Hierarchy.org: Archbishop Henry Sebastian D’Souza 29\. maaliskuuta 1985 D’Souza sai nimityksen Kalkutan koadjuuttoriarkkipiispaksi; 5. huhtikuuta 1986 hänestä tuli Kalkutan arkkipiispa, jona hän toimi, kunnes jäi eläkkeelle 2. huhtikuuta 2002. == Lähteet == Luokka:Intialaiset katoliset arkkipiispat Luokka:Vuonna 1926 syntyneet Luokka:Vuonna 2016 kuolleet
García I Sánchez (Pamplona)

García I Sánchez (joskus myös Garcia II Sanchez) (k. 970) oli Pamplonan eli Navarran kuningas vuosina 926–970.O´Callaghan, s. 679 García oli vain kuuden, kun hänen isänsä Sancho kuoli. Hän säilytti valtansa serkkunsa Abd ar-Rahman III:n tuella ja taisteli tämän rinnalla muita kristittyjä ruhtinaita vastaan. Avioliitto Aragonian perijättären Endregoton kanssa yhdisti Navarran ja Aragonian sadaksi vuodeksi.O´Callaghan, s. 122 Hän myös osallistui sotaan Leónin kuningasta Ordoño III:ta sekä tämän seuraajaa vastaan, jolloin apuun rientänyt kalifi löi kristittyjen joukot ja pakotti ruhtinaat sopuun.O´Callaghan, s. 125 ==Perhe== García II Sánchezin vanhemmat olivat Sancho I ja Toda, Córdoban kalifi Abd ar-Rahman III:n täti. Ensimmäisestä avioliitosta Aragonian kreivin Galindo II Aznarin tyttären kanssa syntyi kruununperijä Sancho II Garces ja toisesta avioliitosta Leónin Ramiro II:n tyttären Teresan kanssa tytär Urraca, joka nai Kastilian kreivi Fernan Gonzalezin tämän toisessa avioliitossa. ==Lähteet== * ===Viitteet=== Luokka:Navarran kuninkaalliset Luokka:910-luvulla syntyneet Luokka:Vuonna 970 kuolleet